Legal Document

Category: 273

Text:
15.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.Δ4γ/18067/168  της 26 Οκτ./18 Νοεμ. 1970 (ΦΕΚ Β΄ 822)  Περί εφαρμογής των διατάξεων του άρθρ. 16 του Νόμ. 4467/65 και του Β.Δ. 460/65 δια την αποκατάστασιν σεισμοπαθών ετών 1965-1970. Έχοντες υπ’ όψιν: α)Το άρθρ. 16 Νομ. 4467/65. β)Το άρθρ. 3 παρ. 7 Ν.Δ. 4546/66. γ)Το υπ’ αριθ. 460/65 Β.Δ/μα ως ετροποποιήθη. δ)Την υπ’ αριθ. Δ4γ/750/168/2.5.70 και Δ4γ/6574/ 168/11.4.70 αποφάσεις ημών. ε)Την ΣΑΣ 096/70 τροπ. 2, αποφασίζομεν: 1.Εγκίνομεν την εφαρμογήν των διατάξεων των ύπερθεν (α) και (γ) σχετικών δια την εφαρμογήν ενιαίου προγράμματος στεγαστικής αποκαταστάσεως των εκ σεισμών των ετών 1965-1970 πληγέντων κατοίκων ολοκλήρου της Χώρας πλην των σεισμοπαθών των ετών 1967-1969 των Νομών Άρτης, Ιωαννίνων, Πρεβέζης, Θεσπρωτίας, Καρδίτσης και Τρικάλων και των σεισμοπαθών των ετών 1953 έως 28.2.1968 του Νομού Λέσβου περί ων αι ύπερθεν (δ) σχετικαί. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν δια κοινής αποφάσεως εκδιδομένης βάσει του ύπερθεν (α) σχετικού. 3.Αι δαπάναι εκτελέσεως του ανωτέρω προγράμματος θα βαρύνουν τας πιστώσεις του έργου 79602 της ύπερθεν (ε) σχετικής του προϋπολογισμού Δημ. Επενδύσεων.   35.Ε.ω.14-15 Σεισμόπληκτοι Διάφοροι   895